Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: megkülönböztetésekre vonatkozik. Abban az esetben viszont, ha a megkülönböztetés nem alapvetõ jog tekintetében történt, a megkülönböztetés alkotmányellenessége akkor állapítható meg, ha az önkényes, az emberi méltósághoz való jogot sérti. [61/1992. (XI. 20.) AB határozat, ABH
Paragraph Index: 611

„67. § (1) A Magyar Köztársaságban minden gyermeknek joga van a családja, az állam és a társadalom részérõl arra a védelemre és gondoskodásra, amely a megfelelõ testi, szellemi és erkölcsi fejlõdéséhez szükséges.” A kiskorúak (gyermekek és serdülõkorúak) éppen életkoruknál fogva igényelnek fokozottabb jogvédelmet az állam részérõl azért, hogy tapasztalatlanságukkal, esetleges hiszékenységükkel, kiszolgáltatott helyzetükkel a náluk idõsebb, érettebb korú személyek ne élhessenek vissza. Az idézett alkotmányos rendelkezésekkel összhangban más jogágak is számos rendelkezést tartalmaznak a kiskorúak fokozottabb védelme érdekében. A Polgári Törvénykönyv 15. §-a akként rendelkezik, hogy „cselekvõképtelen az a kiskorú, aki tizennegyedik életévét nem töltötte be.” A 18. § (1) bekezdése kimondja, hogy „a cselekvõképtelen személy jognyilatkozata semmis; nevében törvényes képviselõje jár el.” A 12. § (1) bekezdése szerint „korlátozottan cselekvõképes az a kiskorú, aki tizennegyedik életévét már betöltötte, és nem cselekvõképtelen.” A 14. § (1) bekezdésének elsõ fordulata akként rendelkezik, hogy „a korlátozottan cselekvõképes személy jognyilatkozatának érvényességéhez, — ha jogszabály kivételt nem tesz — törvényes képviselõjének beleegyezése vagy utólagos jóváhagyása szükséges.”

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes